П Р О Т О К О Л   №16

ОТ РЕДОВНОТО ЗАСЕДАНИЕ НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА  ВСС,
ПРОВЕДЕНО НА  06.03.2014 г.
(вторник, 09,00 часа)

ПРИСЪСТВАТ: Милка Итова, Светла Петкова, Камен Иванов, Галя Георгиева, Румен Боев, Магдалена Лазарова, Даниела Костова, Елка Атанасова и Ясен Тодоров.

На заседанието присъстваха: 

Експертни сътрудници: Ана Топалова – и. д. директор на дирекция „Атестиране на магистрати” в АВСС и началник отдел „Атестиране и кариерно развитие на прокурори и следователи” в АВСС, Красимир Казаков – началник отдел „Атестиране и кариерно развитие на съдии” в АВСС.

Протоколирал: Илина Йосифова.

Р-1. ОТНОСНО: Предложение от административния ръководител  – председател на Върховен административен съд за поощрение на Веселина Йорданова Тенева – съдия във Върховен административен съд, с ранг „съдия ВКС и ВАС”, с отличие „личен почетен знак първа степен – златен”, на основание  чл. 303, ал. 2, т. 2, б.”а” и „парична награда в размер на основното месечно възнаграждение”, на основание чл. 303, ал. 3, т. 1 от ЗСВ.  (вх. № 11-02-023/10.12.2013 г.)

Комисията по предложенията и атестирането
Р  Е  Ш  И:

1.1. ПРЕДЛАГА на Висшия съдебен съвет, на основание чл. 303, ал. 2,      т. 1 от ЗСВ, ДА ПООЩРИ Веселина Йорданова Тенева – съдия във Върховен административен съд, с ранг „съдия ВКС и ВАС”, с отличие „служебна благодарност и грамота”.

Мотиви: С оглед направеното предложение от административния ръководител – председател на Върховния административен съд, за съдия Веселина Йорданова Тенева са налице основанията за поощряване с отличие „служебна благодарност и грамота” по т. 11 от Правилата за определяне на условията, реда и критериите за поощряване на съдии, прокурори и следователи, приети с решение на Висшия съдебен съвет по протокол №1/10.01.2013 г. Същата се отличава с постигнати високи професионални резултати при изпълнение на функциите си. 
1.2. ВНАСЯ предложение в заседанието на Висшия съдебен съвет, насрочено на 06.03.2014 г., за разглеждане и произнасяне. 

Р-2. ОТНОСНО: Предложение от административния ръководител  – председател на Върховен административен съд за освобождаване на Веселина Йорданова Тенева – съдия във Върховен административен съд, с ранг „съдия ВКС и ВАС, от заеманата длъжност „съдия” във Върховен административен съд, на основание чл. 165, ал. 1, т. 1 от ЗСВ. (вх. № 11-02-023/10.12.2013 г.)

Приложение: Персонални данни

Комисията по предложенията и атестирането

Р  Е  Ш  И:

4.1. ПРЕДЛАГА на ВСС, на основание чл. 165, ал. 1, т. 1 от ЗСВ, ДА ОСВОБОДИ Веселина Йорданова Тенева от заеманата длъжност „съдия” във Върховен административен съд, считано от датата на вземане на решението. 

4.2. ВНАСЯ предложението в заседанието на Висшия съдебен съвет, насрочено на 06.03.2014 г., за разглеждане и произнасяне. 

ПРЕДСЕДАТЕЛ НА
КОМИСИЯТА ПО ПРЕДЛОЖЕНИЯТА
И АТЕСТИРАНЕТО:

   МИЛКА ИТОВА

Началник отдел  „АКРС” 
в Администрацията на Висш съдебен съвет:

Красимир Казаков  …………………………

Началник отдел  „АКРПСл” 
в Администрацията на Висш съдебен съвет:

Ана Топалова  …………………………

Младши специалист - компютърен оператор:

Илина Йосифова   .........................................